text: लंदनः देश छोड़ने से पहले वित्त मंत्री अरुण जेटली से मुलाकात वाले बयान से विजय माल्या पलट गए हैं। उन्होंने कहा कि जेटली से उनकी कोई औपचारिक मुलाकात नहीं थी। उनके बयान को गलत तरीके से पेश किया गया। इससे पहले वेस्टमिन्स्टर मजिस्ट्रेट कोर्ट के बाहर विजय माल्या ने कहा था कि देश छोड़ने से पहले वित्त मंत्री अरूण जेटली से मुलाकात की थी इसके बाद ही विदेश गया था। माल्या ने कहा कि वित्त मंत्री से सेटलमेंट को लेकर बातचीत की थी। माल्या ने बताया कि था बैंकों का कर्ज चुकाने के लिए उन पर दबाव था। जिसको लेकर उनकी वित्त मंत्री से बातचीत हुई थी। उन्होंने बताया कि भारतीय बैंकों का पैसा वह चुकाने के लिए तैयार हैं।